cyanic-selkie/wikianc huggingface dataset:
Mohsen Rezai
Rezāi stilte som en konservativ kandidat i presidentvalget i Iran i 2009, hvor han endte opp med å komme på tredjeplass med 1,7% av stemmene, etter valgvinneren Mahmoud Ahmadinejad og reformkandidaten Mir-Hossein Mousavi. Han er også en av kandidatene i det iranske presidentvalget i 2013. Rezāi er forbundet med internettsidene Tabnak og Wikirezaee.
Nick Jr.
Nick Jr. er en TV-kanal fra Nickelodeon som fokuserer på målrettet innhold for barn i alderen 3-5 år.
Kanalen ble lansert for Canal Digital og Viasat i Norge i november 2005. sendes også på Get.
Kanalen sender reklamefritt hele døgnet, med innhold som er ment for å stimulere til både læring og underholdning for den minste målgruppen. Serier som Dora utforskeren, Umizoomi og Supertrioen er blant innholdet kanalen sender.
Abdul Rauf Benawa
Abdul Rauf Benawa skrev mange bøker eller tekster både for organiseringen av det pedagogiske språket for skolene og for historieundervisningen på universitetet. Han var president av Pashto Academy og senere direktør for Radio Kabul. Han var også Afghanistans ambassadør til Libya.
Likekjønna ekteskap på Grønland
Likekjønna ekteskap ble tillatt på Grønland 1. april 2016. Partnerskapsinngåelse hadde da vært tillatt fra 1. juli 1996.
Den danske partnerskapsloven gjaldt fra 1. oktober 1989. Et lovforslag om å utvide denne til å gjelde Grønland ble godkjent av det danske Folketinget 28. mars 1996 og fikk kongelig sanksjon 26. april 1996. Den trådte i kraft 1. juli 1996. Loven ga registrerte partnere nesten identiske rettigheter med ektepar, med noen unntak.
Loven ble opphevet 1. april 2016 da likekjønna ekteskap ble tillatt.
Zoë Sprengers
Zoë Sprengers (født 19. januar 2000 i Heemskerk) er en nederlandsk håndballspiller, som spiller på strek for hovedstadsklubben og det nederlandske håndballandslaget.
Hun ble tatt ut i bruttotroppen til Emmanuel Mayonnade foran Håndball-VM 2019 i Japan.
Stockville
Stockville er en landsby i og fylkessete for Frontier County i den amerikanske delstaten Nebraska. Befolkningen var 25 ifølge folketellinga fra 2010, og besto av 11 husholdninger og 8 familier.
Historie
Stockville ble grunnlagt i 1872. Navnet refererer til budskapen (eng. «livestock») til de mange rancherne i området.
Geografi
Stockville er ligger ved koordinatene 40.53325°N, -100.38454°W (40.533250, -100.384545). Ifølge United States Census Bureau består landsbyen av et område på totalt 0.26 sqmi, hvor alt er regnet som land.
Folketellingen 2010
Ifølge folketellingen 2010 var det 25 personer, 11 husholdninger og 8 familier som hadde sitt bosted i landsbyen. Befolkningstettheten var 96.2 PD/sqmi. Det var 19 boenheter med en gjennomsnittlig tetthet på 73.1 /sqmi.
Det var 11 husholdninger hvorav 18,2% hadde barn under 18 år boende med dem, 72,7% var gifte par som bodde sammen og 27,3% var ikke familieenheter. 27,3% av alle husholdninger bestod av enslige og 9,1% hadde noen boende alene som var 65 år gamle eller eldre. Den gjennomsnittlige husholdning var på 2,27 og den gjennomsnittlige familiestørrelse var på 2,75.
Snittalderen i landsbyen var 62,8 år. 20% av innbyggerne var under 18 år gamle, og ingen var mellom 18 og 24 år gamle, mens 8% var mellom 25 og 44 år og 32% var mellom 45 og 64, samt hele 40% var 65 år gamle eller eldre. Kjønnsammensetningen i landsbyen var 48,0% menn og 52,0% kvinner.
Årringer (roman)
Årringer er en romanserie skrevet av Yvonne Andersen. Handlingen er lagt til begynnelsen av 1900-tallet i Lunnerskog. Bøkene utgis av Cappelen Damm som en del av NorskeSerier.
Ozone
Ozone er en musikk-EP med Motorpsycho, utgitt i 1998.
Jacob Fegth
Biografi
Han var sønn av parykkmaker Christian Nicolay Fegth (1722–1766) fra Frederikshald og slekten hadde trolig nederlandsk opphav.
Jacob Fegth fikk bygget en imponerende bygård i klassisistisk stil på Tangen i 1806 og i 1808 kjøpte han i tillegg Stormoen gård på auksjon for 6 500 riksdaler. Han eide også flere sager, et brennevinsbrenneri, flere andre eiendommer på Tangen og flere skip og skipsandeler. På begynnelsen av 1800-tallet var han Drammens tredje største trelasteksportør med en omsetning av trelast på henimot 50 000 riksdaler i 1806. Han var overformynder på Strømsø fra 1802 til 1807. Han var en av de norske borgerne som finansierte opprettelsen av Det Kongelige Frederiks Universitet (Universitetet i Oslo) og gav 5000 riksdaler. I 1823 var Jacob Fegth medstifter av Drammens Sparebank. I en innberetning til Danske Kancelli i 1804 ble det opplyst det at Fegth eide en halv tønne gull (50 000 riksdaler), men omsetningen på hans trelasthandel økte betydelig i de nærmeste årene etter dette. Da sølvskatten til Norges Bank ble utskrevet i 1816 var Jacob Fegth den eneste på Tangen som bidro med et større beløp, med 3 300 riksdaler. Nedgangstidene etter 1814 rammet Drammen hardere enn noen annen norsk by, og av de store kjøpmennene var det rundt 1820 bare Peder von Cappelen, Peter Wølner Arbo og Jacob Fegth tilbake. Etterhvert mistet Jacob Fegth også hele sin formue, og i 1830, fire år før sin død, måtte han overlevere sitt bo til skifteretten.
Jacob Fegth var gift første gang med Karen Sophie Mathisdatter Westbye (1761–1796), datter av den velstående kjøpmann Mathias Westbye (f. 1725) i Drammen. Han var andre gang gift med Kristine Maria Iversdatter (død 1804) og tredje gang med Anna Christina Goen (født 1789, død før 1818), datter av Sandefjords fremste skipsreder Wilhelm Olsen Goen. Jacob Fegth har en rekke etterkommere bl.a. med slektsnavn Fegth, Juel, Salvesen, Holst, Paus, Høeg, Prytz, Browne, Løvenskiold, Wessel og andre navn. Han var svigerfar til blant andre proprietær og skipsreder Anders Juel (1787–1852), til den vidgjetne skips- og kaperkapteinen Bent Salvesen (1787–1820) og til skipsfører og skipsreder Mathias Andreas Holst (1793–1849). Sønnen fra tredje ekteskap, Wilhelm Anton Fegth (1810–1877), var sogneprest i Alstahaug.
Arve Rønning
Arve Rønning (født 13. juli 1953 i Trondheim) er en norsk billedkunstner og skulptør, bosatt på Borøy i Tvedestrand kommune. Han har utdannelse fra Statens håndverks- og kunstindustriskole (SHKS) (1973-77 og Statens kunstakademi (1977-82) . Arve Rønning arbeider med skulpturer og malerier til private og offentlige utsmykninger. I tillegg driver han et galleri, Borøy kunsthandel, sammen med ektefelle og keramiker Sidsel Hanum.
Rønning har en rekke separatutstillinger bak seg i inn- og utland. Han har hatt utstillinger i The Alma Løv Museum i Sverige, Galleri F-15 i Rezeknei Latvia, Brænderigården i Viborg i Danmark og Phenomenta i Flensburg samt en rekke separatustillinger i Norge. Arve Rønning har også deltatt på flere gruppe- og kollektivutstilinger. På Høstutstillingen deltok han i 1982 og 1996 og åtte ganger har han deltatt på Sørlandsutstillingen. Han har hatt flere store utstmykningsoppdrag, og har blant bidradd til utsmykning av Etnografisk museum i Oslo, Limulunga Museum i Zambia, Kildeparken i Ålborg i Danmark og Symposium i Viborg. I 1998 hadde Rønning fire store utsmykningsoppdrag: Arendal bibliotek, Furukollen, Aust-Agder-fylkeskommune og Aurskog-Høland kommune. Han er blant annet innkjøpt av Norsk kulturråd og Viborg Amt i Danmark. I 1978 mottok han Hedmark fylkeskulturstipend, Statens etableringsstipend i 1985 og Statens utstillingsstipend i 1997.
Rønning er medlem av Norske billedkunstnere Agder (NBK-Agder) og Norsk Billedhoggerforening (NBF).
David Sylvian
David Sylvian (født David Alan Batt 23. februar 1958) er en engelsk låtskriver og musiker. Han ble først kjent som vokalist og gitarist i bandet Japan, som debuterte med albumet «Adolescent Sex» i 1978. De ga ut i alt fem album før de ble oppløst i 1981. Siden har David Sylvian konsentrert seg om en solokarriere der han har samarbeidet med folk som Robert Fripp, Jon Hassell, Mark Isham, Ryuichi Sakamoto, Holger Czukay, Stina Nordenstam, Marc Ribot og Talvin Singh. Han har de siste årene arbeidet med norske musikere som Arve Henriksen, Jan Bang, Erik Honoré, Eivind Aarset og Sidsel Endresen. I 2011 hadde han det kunstneriske ansvaret for Punkt-festivalen i Kristiansand.
Serpentine (EP)
Serpentine er en musikk-EP med Motorpsycho, utgitt i 2002.
Aïssa Laïdouni
Aïssa Bilal Laïdouni (født 13. desember 1996) er en franskfødt tunisisk fotballspiller som spiller for den tyske klubben.
Landslaget
Han ble tatt ut i s tropp til VM i fotball 2022 i Qatar.
Archaeoattacus malayanus
Archaeoattacus malayanus er en sommerfugl som hører til familien påfuglspinnere (Saturniidae).
Utseende
En svært stor (vingespenn 180-200 millimeter), rødbrun påfuglspinner med sigdformede vinger, svært like på artene i slekten Attacus. Hver vinge har et trekantet, gjennomsiktig "vindu". Denne arten er forholdsvis mørk brun, vingenes ytre del med et tydelig, rosa skjær. Vingenes gjennomsiktige trekanter er smale, i forvingen er det W-formet, hvitt tverrvånd i den indre delen, spissene av dette når ut til den gjennomsiktige flekken. I bakvingen er det et buet, hvitt bånd som avgrenser et brunt midtfelt, resten av vingen er grårosa.
Levevis
Larvene lever på ulike slags busker og trær. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.
Utbredelse
Arten finnes i det sørøstlige Kina, Malaysia, Laos og Kambodsja.
Johann Andreas Naumann
Johann Andreas Naumann (født 13. april 1744 i Ziebigk ved Köthen, død 15. mai 1826 samme sted) var en tysk bonde og amatørnaturforsker. Han var fra til Johann Friedrich Naumann og geologen Georg Amadeus Carl Friedrich Naumann. Johann Andreas Naumann skrev en viktig bok om tyske fugler med tittelen Naturgeschichte der Vögel Deutschlands (1804), og hans navn har blitt hedret i de vitenskapelige navnene på fuglene rødfalk, Falco naumanni, og rødflekktrost, Turdus naumanni.
Attacus taprobanis
Attacus taprobanis er en sommerfugl som hører til familien påfuglspinnere (Saturniidae).
Utseende
En meget stor (vingespenn ca. 170-180 millimeter), rødbrun påfuglspinner med sigdformede forvinger, særlig hos hannen, som er spinklere og mer smalvinget enn hunnen. Hos denne arten er vingene nokså mørkt rødlig brune, tverrbåndet er tydelig rosa, men med lite hvitt, vingenes gjennomsiktige flekker er smalt trekantede hos hannen, store og dråpeformede hos hunnen, på forvingen er det i tillegg en ganske smal, liten flekk foran den store.
Levevis
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.
Utbredelse
Arten lever i det sørlige India og er dermed den eneste arten i slekten Attacus på det asiatiske fastlandet, bortsett fra den vidt utbredte atlasspinneren (Attacus atlas).
İbrahim Akın
İbrahim Akın (født 4. januar 1984 i Izmir) er en tyrkisk fotballspiller, som sist spilte for Gaziantepspor.
Akın startet karrieren i Altay SK, før han i 2004 gikk til Beşiktaş.
Akın ble 14. juli 2011 arrestert og siktet for kampfiksing, og Akın ble utestengt fra profesjonell fotball de neste årene.
Manmower
Manmower er en musikk-EP med Motorpsycho, utgitt i 1996.
Sporliste
Manmower er fra albumet Blissard. Heaven + Hell er en cover-låt av The Who. Originaltittelen skrives Heaven and Hell.
Påfuglhuset
Påfuglhuset er en romanserie skrevet av Anne Aukland. Handlingen er lagt til slutten av 1800-tallet i Buskerud. Bøkene utgis av Cappelen Damm som en del av NorskeSerier.
Gyldenpris skole
Gyldenpris skole var en kommunal skole opprettet i Bergen i 1919 på Gyldenpris. I 1944 ble skolen nedlagt.
Historie
Gyldenpris skole skulle være en midlertidig løsning, og var en konsekvens av den omfattende byggingen av brakker og halvpermanente hus i området i årene etter bergensbrannen i 1916. Bergen kommune besørget etableringen av skolen, selv om Gyldenpris tilhørte Laksevåg Herred (avstått til Bergen i 1921). Skolebygget var en brakke med tre klasserom og lærerværelse og lå sør for Puddefjordsbroens brofester.
Starmelt
Starmelt er en musikk-EP med Motorpsycho, utgitt i 1997.
Lokketoner
Lokketoner er en romanserie skrevet av Sigrid Lunde. Handlingen er lagt til begynnelsen av 1800-tallet. Bøkene utgis av Cappelen Damm som en del av NorskeSerier.
Rosemalt
Rosemalt er en romanserie på 25 bøker, skrevet av «Annikki Øvergård», et felles pseudonym for Annikki Torgersen og Jan Erik Øvergård. Handlingen er lagt til Østerdalen.
Bøkene ble utgitt av Cappelen Damm som en del av NorskeSerier.
Filosofiåret 1954
Fødsler
|| professor i filosofi og forfatter ||align=center| ||align=center| ||
Hapalaraea
Hapalaraea er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae). Denne slekten ble før gjerne kalt Phyllodrepa, som av noen fortsatt blir regnet som en egen slekt.
Utseende
Små (2-4 millimeter), gjerne brunaktige, avlange, litt flate kortvinger. De er blanke og glatte, tilsynelatende hårløse, kroppen tydelig punktert. Hodet er stort og bredt med middels store fasettøyne, markert "hals" og to små punktøyne i den bakre delen. Pronotum har rundede sider, er tydelig bredere enn langt, uten påfallende groper eller furer. Bakvingene er mye lengre enn pronotum (gjerne rundt dobbelt så lange). Bakkroppen er ganske bred.
Levevis
Disse billene er gjerne typiske skogsarter som blant annet kan finnes under barken på døde trær.
Mingsanger
Mingsanger (Acrocephalus sorghophilus) er en fugl i familien Acrocephalidae innen ordenen spurvefugler. Fugelen hekker nordøst i Kina (Liaoning til Hubei) og tilbringer vintrene på Filippinene. IUCN bedømmer arten som sårbar.
Kong Kristus (Świebodzin)
Kong Kristus (polsk: Pomnik Chrystusa Króla) er en statue av Jesus Kristus i Świebodzin i Polen, sluttført 6. november 2010. Statuen er 33 meter høy utenom haugen, 52 meter med haugen. Kronen er 3 meter høy. Statuen veier 440 tonn. Prosjektet ble unnfanget og ledet av Sylwester Zawadzki, en pensjonert polsk prest. Den hevdes å være den høyeste statuen av Jesus i verden (selv om nøyaktige rangeringer varierer avhengig av om haugen og kronen telles).
The Nerve Tattoo
The Nerve Tattoo er en musikk-EP med Motorpsycho, utgitt i 1996.
Kong Kristus (Świebodzin)
Kjennetegn
Statuen ble bygget på en 16 meter voll av stein og grus. Kong Kristus har en høyde på 33 meter, som symboliserer den tradisjonelle troen om at Jesus var 33 år ved sin død. Kronen er 3,5 meter i diameter og 2 meter i høyde, og hele er forgylt. Hodet er 4,5 meter høyt og veier 15 tonn. Hver hånd er 6 meter i lengde, og avstanden mellom hendene er 24 meter. Den består av gips og glassfiber. Den hevdes å være den høyeste statuen av Jesus i verden, selv om den er mindre enn Cristo de la Concordia i Cochabamba i Bolivia om statuens krone ikke telles med. Den er 3 meter høyere enn den bedre kjente Kristusstatuen i Rio de Janeiro i Brasil.
Prosjekt
Anleggsarbeidet ble utført av ansatte i Sanktuarium Miłosierdzia Bożego i Świebodzin og inkluderte sveisere, låsesmeder og mekanikere.
Anlegg
29. september 2006 vedtok bystyret i Świebodzin en resolusjon om opprettelsen av Kong Kristus. Presidenten (under myndighet av styret) sammen med ordføreren talte til biskopen i Zielona Góra-Gorzów bispedømme. Det var innledningsvis motstand fra Kongregasjonen for gudstjenesten og sakramentsordningen. Statlige tjenestemenn stanset også midlertidig prosjektet på grunn av sikkerhetshensyn. Med finansiering fra lokale folk, og så langt borte som Canada, ble statuen ferdig den 6. november 2010.
Leon Festinger
Leon Festinger (født 8. mai 1919 i New York, død 11. februar 1989) var en amerikansk psykolog. Han beskjeftiget seg i all hovedsak med eksperimentell sosialpsykologi, og utviklet teorier om blant annet kognitiv dissonans og sosial sammenligning.
Han var av jødisk herkomst, og ble født i Brooklyn i New York som sønn av de russiske immigrantene Alex Festinger og Sara Solomon Festinger. Leon Festinger hadde bachelorgrad fra City College of New York fra 1939 og doktorgrad i psykologi fra University of Iowa fra 1942, og hadde Kurt Lewin, som gjerne regnes som sosialpsykologiens grunnlegger, blant sine studieveiledere. Festinger var assisterende professor ved Massachusetts Institute of Technology (MIT) 1945–1947 og professor ved University of Michigan 1947–1951, University of Minnesota 1951–1955, Stanford University 1955–1968 og The New School for Social Research 1968–1989.
Festingers mest kjente bok er A Theory of Cognitive Dissonance fra 1957, der han presenterer sin teori om kognitiv dissonans, eller erkjennelsesmessig uoverensstemmelse. Han mente at individet søkte orden og sammenheng i tilværelsen, og at handlinger, holdninger og meninger måtte forstås ut fra dette. For å motvirke kognitiv dissonans, der individet eksempelvis handler i strid med egen overbevisning, ville individet «benytte seg av forskjellige strategier for å oppheve, overse eller bagatellisere motsetningene,» ifølge Festinger. Han undersøkte også emner som sosial sammenligning og fysisk nærhet som pådrivere for sosial kontakt.
Han var medlem av National Academy of Sciences og American Academy of Arts and Sciences, og mottok flere prestisjefylte utmerkelser for sitt arbeid.
Han var gift to ganger, og hadde tre barn fra sitt første ekteskap, foruten en stedatter. I 1989 døde Festinger av leverkreft, 69 år gammel, i sitt hjem på Manhattan. Festinger var vanerøyker, og hadde brukt dette som eksempel på kognitiv dissonans, i og med at han var godt kjent med helsefaren. Før sin død uttalte han derfor: «Sørg for at alle vet at det ikke var lungekreft!»
The Other Fool
The Other Fool er en musikk-EP med Motorpsycho, utgitt i 2000.
Mohamed Ali Ben Romdhane
Mohamed Ali Ben Romdhane (født 6. september 1999) er en tunisisk fotballspiller som spiller for Espérance Sportive de Tunis.
Landslaget
Han ble tatt ut i s tropp til VM i fotball 2022 i Qatar.
Nikita van der Vliet
Nikita van der Vliet (født 14. mars 2000 i Purmerend) er en nederlandsk håndballspiller, som spiller for hovedstadsklubben og det nederlandske håndballandslaget.
Hun ble tatt ut i bruttotroppen til Emmanuel Mayonnade foran Håndball-VM 2019 i Japan.
NM i hopp uten tilløp 1996
NM i hopp uten tilløp 1996 var en del av NM i friidrett 1996.
Mesterskapet ble arrangert i Stangehallen i Stange 3.–4. februar. Arrangør var Hedmark Friidrettskrets.
Walking with J.
Walking with J. er en musikk-EP med Motorpsycho, utgitt i 2000.
Titanoptera
Titanoptera er en utdødd insektgruppe.
Utseende
Meget store (det er kjent eksemplarer med vingespenn opptil 40 centimeter) insekter, de minste kjente artene hadde en vingelengde rundt 30 millimeter. Antennene var lange og trådformede. Thorax kunne ha lange pigger. De hadde to par vinger som ble lagt flatt over bakkroppen i hvile. Hos mange arter hadde forvingene et stridulasjonsorgan. Forbeina var utformet for å gripe byttedyr.
Levevis
Forbeinas form viser at disse insektene må ha vært rovdyr. Stridulasjonsorganet på forvingene tyder på at de kunne lage lyd på samme måte som gresshopper.
Fossiler
Gruppen er først kjent fra perm (funn fra Russland) og trias (funn fra Kirgisistan og New South Wales, Australia).
Systematisk inndeling
Noen ganger blir disse insektene plassert som en underguppe i ordenen Orthoptera.
Aymen Dahmen
Aymen Dahmen (født 28. januar 1997) er en tunisisk fotballspiller som spiller for.
Landslaget
Han ble tatt ut i s tropp til VM i fotball 2022 i Qatar.
Sven Føyn
Sven Føyn (født 26. november 1908 i Bergen, død 8. januar 1987 i Oslo) var en norsk geolog med Finnmark som spesialitet.
Han studerte til cand.real. i mineralogi og petrologi 1935, og mottok Reuschmedaljen i 1941, gitt av Norsk geologisk forening til yngre geologers avhandlinger. Han deltok med blant andre Anatol Heintz i den engelsk-norsk-svenske ekspedisjon 1939 til nordvestlige Spitsbergen Fra 1938 til 1947 var han lektor på Kongsberg videregående skole (rektor 1945–47). Under den andre verdenskrig var han i Hjemmefrontens ledelse på Kongsberg, forestod utgivelsesen av det illegale Verg ditt land (Vi) og ble arrestert, sittende på Grini 1942–45. Han etterfulgte i 1951 Carl Bugge som direktør for Norges geologiske undersøkelse (NGU), og startet blant andre større undersøkelser i Nord-Norge, som del av Nord-Norgesplanen. Ettersom NGU i 1957–58 skulle flyttes til Trondheim, sa han opp jobben og ble etterfulgt av Harald Bjørlykke. Selv tiltrådte Føyn en lærerstilling ved Aars og Voss skole i Oslo. I 1960 ble han første rektor ved den nybygde Eikeli videregående skole i Bærum. Han fortsatte sine sommerlige ekskursjoner til Finnmark, særskilt Tana, og oppnådde en dr.philos. i 1968. Føyn pensjonerte seg i 1975, men fortsatte som emeritus ved NGU sitt Oslo-kontor. Føyn var også styreformann for Norsk Geografisk Selskap fra 1961.
Promotor 2
Promotor 2 er en musikk-EP med Motorpsycho, utgitt i 1994.
Ray Collins
Ray Collins (født 10. desember 1889 i Sacramento i California, død 11. juli 1965 i Santa Monica, California) var en amerikansk skuespiller.
Collins inngikk i kretsen rundt Orson Welles og arbeidet på dennes Mercury Theatre. Han medvirket i over hundre filmer og TV-produksjoner. Collins avsluttet karrieren med en tilbakevendende rolle som Lt. Tragg i TV-serien Perry Mason.
Jay Pasachoff
Jay Myron Pasachoff (født 1943) er en amerikansk astronom og professor i astronomi ved Williams College. Han er også forfatter av en rekke tekstbøker innen astronomi, fysikk, matematikk og andre vitenskaper.
Pasachoff studerte ved Harvard og fikk sin bachelor i 1963, sin mastergrad i 1965 og doktorgraden i 1969. Han arbeidet ved Harvard College Observatory og Caltech før han begynte ved Williams College i 1972. Han har også arbeidet ved University of Hawaiis institutt for astronomi, instituttet for astrofysikk i Paris, Institute for Advanced Study i Princeton, New Jersey og Harvard–Smithsonian Center for Astrophysics i noen perioder.
Bjørn Olaf Johannessen
Bjørn Olaf Johannessen (født 31. desember 1965) er en norsk forfatter og dramatiker. Han har utgitt tre romaner, skrevet manus til serien Kampen for tilværelsen og flere spillefilmer for regissører som Wim Wenders, Marius Holst, Erik Skjoldbjærg, Bobbie Peers og Patrice Toye.
Filmer og TV-serier
Johannessen var en av skaperne av NRKs TV-serie Kampen for tilværelsen sammen med Per Schreiner og Erlend Loe. De tre forfatterne «Gullruten for beste manus» i 2015 for serien. De står også bak serien Gutta på skauen som sendes på NRK i 2022.
Sammen med den belgiske regissøren Patrice Toye vant han «Sundance NHK International Filmmakers Award» i 2006 for manuset til The Spring Ritual (også kalt Nowhere Man). Den tyske regissøren Wim Wenders var formann for juryen som kåret Johannessens verk til beste europeiske manus.
Noen år senere filmatiserte Wenders Johannessens manus til spillefilmen Every Thing Will Be Fine, som hadde premiere i 2015 med blant annet James Franco, Charlotte Gainsbourg og Rachel McAdams i rollene. Johannessen hadde omtrent på samme tid skrevet manus til filmen Dirk Ohm – illusjonisten som forsvant, som ble regissert av Bobbie Peers. I 2016 hadde filmen Pyromanen premiere. Johannessens manus til denne filmen var basert på Gaute Heivolls roman Før jeg brenner ned fra 2010. og filmen var regissert av Erik Skjoldbjærg.
Johannessens først manus var novellefilmen Kjøter, som ble regissert av Marius Holst i 2006. Den vant flere priser på Kortfilmfestivalen i Grimstad, deriblant Dramatikerforbundets pris for beste manus, og var én av tre norske utvalgte til samlingen Nordic Short Films i 2010.
Romanutgivelser
Johannessen debuterte som romanforfatter med Reservisten på Tiden forlag i 2017. Romanen er den fiksjonaliserte dagboken til svenske Vilhelm Swedenborg, som var reserve på ingeniør Andrées ballongferd mot Nordpolen. Hans andre roman, Avskjedstaler gjennom tidene, kom ut i 2020. Sammen med sine faste samarbeidspartnere, Per Schreiner og Erlend Loe, utga han boken Gutta på skauen i 2021. En serie over samme konsept er under produksjon på NRK og sendes våren 2022.
Kunståret 1859
Kunståret 1859 er en oversikt over hendelser, fødte og avdøde kunstnerpersonligheter i 1859.
Tim Hughes
Tim Hughes (født 23. juli 1977) er en britisk lovsangsleder, sanger og låtskriver. Han er blant annet kjent for låten «Here I Am To Worship».
Tessa van Zijl
Tessa Cornelia Maria van Zijl (født 5. april 1996 i Haag) er en nederlandsk håndballspiller, som spiller for den tyske klubben og det nederlandske håndballandslaget.
Hun ble tatt ut i bruttotroppen til Emmanuel Mayonnade foran Håndball-VM 2019 i Japan.
Seifeddine Jaziri
Seifeddine Jaziri (født 12. februar 1993) er en tunisisk fotballspiller som spiller for den egyptiske klubben.
Landslaget
Han ble tatt ut i s tropp til VM i fotball 2022 i Qatar.
Justine Frischmann
Justine Elinor Frischmann (født 16. september 1969 i Twickenham i Middlesex, England) er en britisk sanger og gitarist. Hun er mest kjent som vokalist i bandet Elastica som ble oppløst i 2001.
Psykisk helsevernloven
Loven etablerer hovedregelen om at psykisk helsevern ytes på bakgrunn av samtykke etter bestemmelsene i pasient- og brukerrettighetsloven. Det gis likevel hjemmel for bruk av tvang, blant annet tvungen legeundersøkelse, tvungen observasjon, å holde pasienten tilbake mot sin vilje, og undersøkelse av innlagte pasienters person, rom og eiendeler.
Loven etablerer kontrollkommisjoner som fører kontroll med alle tvangsvedtak.
Bolla
Bolla er en slekt av sommerfugler som hører til familien smygere (Hesperiidae).
Utseende
Middelsstore (vingespenn 35-40 millimeter), bredvingede, ensfarget mørkbrune smygere. Hodet er gjerne rødlig, og mange arter har noen små, hvite flekker på forvingen, forøvrig er de uten tegninger. Man må i stor grad undersøke kjønnsorganene for å skille disse ytre sett veldig like artene.
Utbredelse
Artene er utbredt i Mellom- og Sør-Amerika, fra det sørligste USA (enkelte funn) til Argentina.
Coscinocera anteus
Coscinocera anteus er en sommerfugl som hører til familien påfuglspinnere (Saturniidae).
Utseende
En meget stor, rødbrun påfuglspinner. Hanhnen har et vingespenn på ca. 160 millimeter, hunnen er større. Forvingene er noe sigdformede, mest hos hannen. Hos hannen ender bakvingen i en lang stjert, hos hunnen er den bredt forlenget. Begge vingepar har en nokså rett, mest hvitt tverrbånd og en halvmåneformet, gjennomsiktig flekk som er bredere hos hunnen.
Levevis
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.
Utbredelse
Arten lever på Ny-Guinea.
Den menneskelige komedie
Den menneskelige komedie (originaltittel: The Human Comedy) er en amerikansk drama-komedie fra 1943 regissert av Clarence Brown, med Mickey Rooney og Frank Morgan i hovedrollene. Filmen har manus av William Saroyan, som også utga den samme historien i romanform samme år.
Handling
Homer Macauley er en tenåring som går på videregående, og arbeider deltid med å levere telegrammer, i den fiktive byen Ithaca, California under andre verdenskrig. Effektene av verdenskrigen over ett år i Homers liv blir avbildet gjennom en rekke vignetter - noen morsomme, noen alvorlige, noen rørende, noen sentimentale - som involverer Homer selv, hans familie, venner eller naboer. Broren hans, Marcus, er en menig soldat i den amerikanske hæren. Filmens forteller, Homers far, har vært død i to år før filmen begynner.
Medvirkende
Barry Nelson, Robert Mitchum og Don DeFore har ukrediterte roller som bråkete soldater.
Attacus wardi
Utseende
En meget stor (vingespenn ca. 170 millimeter), brun påfuglspinner med sigdformede forvinger, særlig hos hannen, som er spinklere og mer smalvinget enn hunnen. Tross sin betydelige størrelse er den den minste arten i slekten Attacus. Arten er lyst rødlige brun, forvingene er noe mindre sigdformede enn hos de større Attacus-artene.
Utbredelse
Arten lever i et lite område i det nordlige Australia.
Filosofiåret 1953
Filosofiåret 1953 er en oversikt over hendelser, utgivelser og personer med tilknytning til filosofi i 1953.
Carl Hester
Carl Hester (født 29. juni 1967 på Sark) er en britisk rytter som deltok i de olympiske leker 1992 i Barcelona, 2000 i Sydney, 2004 i Athen og 2012 i London.
Hester ble olympisk mester i hestesport under OL 2012 i London. Han var med på det britiske laget som vant i lagkonkurransen i dressur foran Tyskland og Nederland. Deltakerne på det britiske laget var; Hester på hesten «Uthopia», Laura Bechtolsheimer på «Minstral Hojris» og Charlotte Dujardin på «Valegro» Han tok sølv under Sommer-OL 2016.
Under Sommer-OL 2020 i Tokyo som ble arrangert i 2021, ble han nummer 8 individuelt og tok bronse i lagkonkurransen.
Line Uno
Line Uno Jensen (født 19. oktober 1993 i Kolding) er en dansk profesjonell håndballspiller, som spiller for den franske klubben og det danske håndballandslaget.
Hun ble tatt ut i bruttotroppen til Klavs Bruun Jørgensen foran Håndball-EM 2016, men var ikke blant de 16 utvalgte.
Coscinocera aruensis
Coscinocera aruensis er en sommerfugl som hører til familien påfuglspinnere (Saturniidae).
Utseende
En meget stor, rødbrun påfuglspinner. Hannens vingespenn er ca. 160 millimeter, hunnen er større. Vingens gjennomsiktige flekker er ganske små hos denne arten. Hannen har tydelig sigdformede forvinger og bakvinger som er trukket ut til en lang stjert.
Levevis
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.
Utbredelse
Arten lever på Aru-øyene ved Ny-Guinea.
Romedalstinden
Romedalstinden er et fjell i Ørsta kommune på Sunnmøre i Møre og Romsdal. Det har en høyde på 1 295 meter over havet.
Fjellet ligger øst for seterdalen Romedalen, og vest for bygden Ytre-Standal ved Hjørundfjorden. Mot nord ligger bygden Barstadvik, hvor det blir regnet som en av Fossetindane.
Det er to vanlige ruter til toppen. Den ene fra Romedalen og den andre fra Ytre-Standal. Den enkleste er vurdert som ruta fra Ytre-Standal opp på austegga. Det må påregnes litt klyving i toppområdet, men tau skal ikke være nødvendig. Ruta opp nordsida fra Romedalen eller Barstadvik er deler av året på snøbre med sprekker som krever alpint utstyr. Tidlig eller seint på sommeren kan dette likevel være et godt alternativ til ruta om Ytre-standal.
Nive Nielsen
Nive Nielsen er en sanger og skuespiller, hun spiller i bandet The Deer Children.
NM i hopp uten tilløp 1997
NM i hopp uten tilløp 1997 var en del av NM i friidrett 1997.
Mesterskapet ble arrangert i Stangehallen i Stange 1.–2. februar. Arrangør var Hedmark Friidrettskrets.
Høyde uten tilløp
Kun 2 deltakere.
Øystein Sundes 40 beste
Øystein Sundes 40 beste er en samleplate med Øystein Sunde, utgitt i november 1990.
Dirrhagofarsus
Dirrhagofarsus er en slekt av biller som ligner smellere (Elateridae).
Utseende
Små (ca. 5 millimeter), avlange, mørke råtevedbiller. Hodet er forholdsvis lite og lett nedoverbøyd. Antennene er 11-leddete, trådformede, noe kortere enn kroppen. Brystskjoldet (pronotum) er rektangulært, litt bredere enn langt, med uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, jevnbrede, så brede som eller litt smalere enn brystskjoldet. De har tydelige lengdestriper. Beina er temmelig korte og spinkle.
Levevis
Larvene utvikler seg i død ved, har blitt funnet på poppelslekten (Populus).
Utbredelse
Artene er utbredt i Palearktis (Øst-Europa, Korea, Japan), og i Nord-Amerika, men minst én av de to artene som forekommer i Nord-Amerika stammer opprinnelig fra Asia.
Amor ler av Andy Hardy
Amor ler av Andy Hardy (originaltittel: Love Laughs at Andy Hardy) er en amerikansk spillefilm fra 1946 regissert av Willis Goldbeck med Mickey Rooney og Lewis Stone i hovedrollene.
Handling
Historien begynner i den lille byen Carvel, hvor den ærede dommeren Hardy (spilt av Lewis Stone) og hans kone Emily venter spent på at sønnen deres skal komme tilbake fra militæret. Andy (spilt av Mickey Rooney) har nettopp gjort seg ferdig med to år i militæret, men foreldrene hans er ikke klar over at Andy ønsker å komme tilbake sammen med college-kjæresten Kay. En dag, like etter Andys hjemkomst, observerer moren Emily at han ser på butikk-vinduer med gifteringer og baby-klær. Hun mistenker at sønnen hennes er forelsket. Emilys mistanker blir snart bekreftet når Andy, som vanligvis har hatt et godt øye til kvinner, knapt legger merke til den svært attraktive sangerinnen Isobel Gonzales (spilt av Lina Romay) når de blir introdusert.
Isobel er fast sangerinne ved Carvel Country Club. Når Andy kommer dit og de blir introdusert for hverandre, blir hun umiddelbart forelsket i ham. Men Andy er imidlertid alt for opptatt med å tenke på kjæresten sin fra college. Men han er samtidig fast bestemt på å holde romantikken hemmelig for foreldrene hans. Andy blir imidlertid sjokkert når Kay kommer tilbake til Wainwright College, og forteller at hun har forelsket seg i en annen mann - Dane Kittridge - og at hun planlegger å gifte seg med Dane allerede dagen etter.
Patriciella
Patriciella er en slekt av biller som hører til familien smellere (Elateridae). Slekten omfatter bare én kjent art.
Utbredelse
Arten er utbredt i Australia.
Systematisk inndeling
Arten har nylig blitt overført til slekten Aphricus
Målmerker i norsk
Det norske språket deles hovedsakelig inn i to grupper, østnorsk og vestnorsk. Østnorsk består av de to undergruppene trøndersk og østlandsk, mens vestnorsk består av nordnorsk og vestlandsk. Det viktigste skillemerket mellom østnorsk og vestnorsk er jamvektsregelen. I tillegg er det skiller som tjukk l, og palatalisering som gjør at vi deler inn språkgruppene nettopp slik.
Dialekter fra et og samme språk kan skilles fra hverandre på mange ulike måter. For eksempel kan det være forskjellig trykk i uttale, bøyningen av ord kan være ulik, og selve ordforrådet kan variere. Språklige trekk som kan være til hjelp med å skille mellom dialektene kalles målmerker.
E-mål
Alle verb i infinitiv har ending på -e, for eksempel å hoppe, å løpe. Denne formen finner vi sør i Østfold og Vestfold, deler av Telemark, og Agder, Vestlandet fra ytre Sogn til Romsdal, Bergen, helt nord i Nordland, Troms og Finnmark.
A-mål
Alle verb har infinitivsending på -a, for eksempel å kjøpa, å læra. Dette finner vi på Sørlandet og Vestlandet fra Lista til og med indre Sogn.
Kløyvd infinitiv
Ved kløyvd infinitiv har noen verb ending på -a, mens de fleste har ending på -e. For eksempel sier de å kjøpe, men det sier også å sova, å gjøra. Finnes på Østlandet- unntatt sørlige deler av Østfold, Vestfold og Telemark.
Kløyvd infinitiv med apokope
Ved kløyvd infinitiv med apokope har ikke de fleste av verbene ending. Å kast, å hopp. Likevel er det noen få verb som har ending. For eksempel å vårrå, å såvvå. Dette finner vi i Nordmøre, Trøndelag og helt sør i Nordland.
Apokope
Ingen verb har infinitivsending (å kjøp, å kjør). Mesteparten av Nordland bortsett fra den nordligste delen.
Første person entall
Formene av dette pronomenet i norsk kan deles inn i to hovedtyper. Den nynorske formen som er nedarva fra vestnordisk eg og bokmålsformen jeg som har oppstått etter påvirkning fra austnordisk (svensk og dansk). J-en har kommet inn i ordet i austnordisk ved en gammel lydovergang som blir kalt bryting. Vi finner j-en også i svensk jag og dansk jeg. Former for personlige pronomen som er liknende inneholder J-en finnes hovedsakelig på Østlandet, med j (je, jæ og lignende). I resten av landet finner vi former for personlig pronomen som er liknende direkte nedarva fra det språket som blei snakka her til lands i tidligere tider, det vil si den nynorske formen, uten j (æ, æg o.l.). Denne formen uten bryting nedstammer direkte fra den gammelnorske formen ek.
Første person flertall
Dette pronomenet kan vi dele inn i tre formtyper: I klassisk gammelnorsk finner vi former med v- (vit vér) i nominativ. Det er disse som har gitt formen vi, som blir brukt som subjektsform nord og øst i landet, og blir brukt i både nynorsk og bokmål. I sen gammelnorsk finner vi også former med m- (mit, mér). Det er dette som er opphavet til former med m- i moderne målformer (me, mi, mø), som vi finner i sørvestnorske mål, og delvis i Trøndelag. Me er også tillatt i nynorsk. Oss er opprinnelig akkusativ-dativ-form av vér og blir vanligvis brukt som ikke-subjektsform til vi. I et området rundt Dovrefjell, samt på Østlandet, Vestlandet og i Trøndelag, har denne formen slått igjennom som eneste form.
Andre person flertall
Dette pronomenet kan vi dele inn i fire hovedtyper i norsk:
Tredje person flertall
Dette pronomenet stammer fra et påpekende pronomen i gammelnorsk, og hadde både kjønn- og kasusbøyning. Pronomenet har nå ingen av delene. Det har en og samme form uten hensyn til syntaktiske funksjoner i alle norske mål, bortsett fra skriftlig bokmål, som skiller mellom de som subjektsform og dem i andre funksjoner. Nynorsk har dei i alle former, og dialektene har enten dei(di) eller dem(dom, døm). Formene med m er opprinnelig dativformer. De finnes på Østlandet og i Trøndelag. Former uten m finner vi på Vestlandet og delvis i fjellbygdene på Østlandet (Vest-Telemark, Valdres og Hallingdal). I Nord-Norge finner vi di i noen målformer og dæmm i andre.
Retroflektering
Retroflektering er navn på en utvikling av visse gammelnorske konsonantgrupper, nemlig de som var sammen var sammensatt av r eller tjukk l + en dental (n, l, t, d, s eller r). I østnorsk og nordnorsk blir slike grupper dratt sammen til særegne konsonanter, som blir kalt retroflekse. Disse lydene blir uttalt med tungetippen bøyd bakover mot ganen. Det er slik den karakteristiske uttalen av ord som barn, garn, kart og så videre I den delen av landet som har tjukk l, får vi en slik uttale også i ord som gult, gård, skolen osv.
I en del trønderske og nordnorske målformer, blir resultatet ikke helt det samme ved retroflektert r + dental, som ved retroflektert tjukk l + dental. Gult rimer ikke helt på surt, til tross for at begge gruppene er dratt sammen til en lyd. Dette kommer av at graden av retroflektering ikke er den samme i begge tilfellene: Ved r-grupper blir tungetippen bøyd opp mot overgummen, mens ved tjukk l-grupper blir den bøyd lenger bak mot ganen.
På Østlandet og mange steder i nord, er disse to konsonantene falt sammen, gult rimer perfekt på surt, og det er ikke godt å vite om de retroflekse konsonantene her skal regnes for r-grupper, tjukk l-grupper eller noe midt i mellom. Retroflekteringen kommer heller ikke til uttrykk i normal-ortografien. Vi skriver rn, rt osv, og l(e)n, lt og så videre i samsvar med opphavet og med de målformene som ikke retroflekterer, altså barn, kart, skolen og gult. I normaltalemål hører retroflekteringen med dersom taleren er fra Østlandet, Trøndelag eller Nord-Norge. Enten man bruker bokmål eller nynorsk som normalmål.
Hunkjønn - bundet entall
I alle norske målformer, utenom bergensk, er -n falt bort, slik at hunkjønnsord i bundet entall ender på en vokal, både de sterke og de svake. Svake hunkjønnsord, som for eksempel vise, ender enten på -å/o eller på -a. vi finner viså/viso langs vestkysten fra Vest-Agder og til Salten i Nord-Norge, med unntak av ytre og indre Sogn, Fjordane, Fosen og Nord-Helgeland. -Å/O er altså et vestlig målmerke. Resten av landet har visa, og det har også både bokmål og nynorsk.
Sterke hunkjønnsord, for eksempel bygd, kan vi dele inn i tre hovedtyper: Nord og øst i landet, med unntak av Møre og Romsdal, Sør-Helgeland og Salten, er det slik at sterke hunkjønnsord faller sammen med svake, som for eksempel bygda. Dette har vi også i både nynorsk og bokmål. Møre og Romsdal, Sør-Helgeland og Salten har den andre formen, bygdå/bygdo. Denne formen finnes også på Sørvestlandet, i Sunnhordland og Ryfylke. Her faller også de svake verbene sammen med de sterke. Den 3. formen, bygde osv, finner vi på resten av Sørvestlandet, i fjellbygdene østafjells og resten av Helgeland. Disse målformene skiller mellom sterke og svake hunkjønnsord, som ender på -a (østafjells) eller -å/o (i vest og nord). Disse målformene var presentert som normalmål ved det såkalte «i-målet» i nynorsk, men blei tatt bort med rettskrivinga av 2012. Det vil si at man før 2012 kunne skrevet bygdi som sideform istedenfor hovedformen bygda.
Hunkjønn - flertall
Her er det også et skille fra gammelnorsk mellom sterke og svake hunkjønnsord. De sterke hunkjønnsordene fikk i flertall -ar eller -ir. De svake fikk endingen -ur (-or). I moderne norsk har de svake falt sammen med de sterke i de fleste målformene når det gjelder flertallsendingene, slik at det enten heter vise(r) eller visa i ubundet flertall. I nynorsk er viser, visene hovedform, samme som det eneste mulige i bokmål. I en rekke målformer har den opprinnelige svake flertallsbøyningen i hunkjønnsordene holdt seg som en egen type, slik at det heter visu(r), viso, viså(r). Vi finner dette først og fremst i fjellbygdene på Østlandet, deler av Trøndelag, Sør-Helgeland og noen steder på Vestlandet (Voss og Hardanger). Før rettskrivinga av 2012 var det i nynorsk tillatt å skrive visor, visone som sideform.
Ubundet flertall
I ubundet flertall av substantiv har trykklett uttalende r en tendens til å falle bort i de fleste norske målformene. Det er stort sett bare østlandske målformer og et belte igjennom Telemark til Sør-Vestlandet som har holdt på -r. Videre holder -r seg ved de svake hunkjønnsordene, som for eksempel visår på Sør-Helgeland og i Ytre Namdal, videre går -r ved omlydssubstantivene føt(t)er, hender og så videre også i Nord-Trøndelag, på Nordmøre og i Romsdal. Ellers er -r falt bort i ubundet flertall i målformene, men er allikevel med i både nynorsk og bokmål.
Dativ
Dativ blir ikke brukt i noen av normalmålene til Norge, men lever i beste velgående hos mange av dialektene våre. Dativ sentrerer seg for det meste til landet, og en kan nesten ikke finne dativ i de store byene i Norge. Dialekter hvor vi i dag kan finne dativ i målform er for eksempel nord-østlandsk, nord-vestlandsk, indre Trøndelag og sør-helgeland.
Dativspråket i Norge følger stort sett de samme reglene for dativ-bruk som gammelnorsk og tysk der dativ stammer fra i Norge. Det vil si at bruksområdet til dativ er dativ av substantiv blir brukt, dativ av forskjellige pronomen, det blir brukt som objekt for noen verb og som styring for noen preposisjoner.
Det som er viktig å huske på er forskjellen mellom dagens norsk og tidligere norsk som vil at dativ alltid er i en bunden form. Ubunden form fantes før, men har dødd ut. Det finnes derfor to forskjellige typer dativ i Norge i dag og disse kalles dativ bunden entall, og dativ bunden flertall.
Dativ endrer seg mye fra dialekt til dialekt. Hver dialekt har også ulik endinger i dativ etter hvilken bøyningsklasse substantivet tilhører. Dette gjelder for dativ entall.
Innenfor dativ entall så er det flere følgeregler. Dativ-formene endres i den enkelte dialekt etter hvilket kjønn substantivet har, og om det er svakt eller sterkt hokjønn eller hankjønn.
Skarre-r
Skarre-r er en måte å uttale bokstaven r som er karakteristisk for Vest- og Sørlandet i Norge. Lyden oppstår bak i munnen og lages ved at drøvelen, også kalt uvula, slår eller vibrerer mot tungens bakside/ryggside, også kalt dorsal. Siden drøvelen henger bak i svelget vil skarre-r være en lyd fra bakre den av tungen, også kalt postero-dorsal.
Fonetisk sett kategoriseres lyden til approksimantene.
Skarre-r er i dag utbredt i flere land og det regnes med at den har sitt opphav i Paris, Frankrike. Her ifra har skarre-ren mest sannsynlig utbredt seg fra storby til storby for så å gå over til mindre byer og tilslutt landsbygdene på 1600-tallet og til i dag.
I Norge er det ca 1/8 som bruker skarre-r eller som skarrer. En av grunnene til at det ikke har spredt seg så hyppig kan være at skarring kan hindres av et annet språklig fenomen, nemlig retroflekse konsonanter. Ser en over «det språklige kartet» til Norge kan en se at skarre-r og retroflekse konsonanter ikke vises på samme sted og en kan derfor anta at skarre-r ikke vil ekspandere der det allerede finnes retroflekse konsonanter.
Palatalisering
Målmerket palatalisering er et sentralt dialekttrekk i Norge. Palatalisering er en konsonant uttalt med j-lyd, den oppstår ved at tungen presses opp mot ganen. Palatalisering betyr at lyder som blir laget andre steder enn i ganen, blir flyttet til ganen. Det er uttalen av dobbel konsonatene nn, ll, dd og av nd, nt, ld, lt som utgjør palataliseringen. Det palatale fenomenet blir stadig mer brukt, spesielt i tett bygdestrøk på nordvestlandet.
Palataliseringen brukes nord for en linje som går fra ytre Sognefjorden, nord for indre Sognefjorden, Jotunheimen, sørover i Oppland mot Mjøsa, østover mot Kongsvinger. Det finnes spor av palatalisering i bygdene helt i sør rundt Mjøsa. Det finnes ikke palatalisering sør for Kongsvinger.
Vestnorsk har palatalisering i både hoved- og endestavelser. Eksempler på dette er dagen, som blir til dajen, og strand, som blir til strannj. Nord-Norge, Øst-Norge og Trøndelag har kun palatalisering i hovedstavelser. Et meget glimrende eksempel på palatalisering fra den trønderske dialekten er «Hainnhoinn i bainn» skrevet av Birger Jørstad. Eksempler fra den Nord og østnorske dialekten er vannj for vann og tannj for tann.
Innskutt vokal
Innskutt vokal er en vokal satt inn i slutten av et ord. Innskuttvokal oppsto i mellomalderen og er antatt at den skulle bidra til en lettere uttalelse, spesielt av adjektiv og presens av sterke verb. Ordene får dermed en ny staving og blir gjerne tostavet, men den nye stavingen påvirker ikke tonelaget. Tonelaget blir det samme som i gammelnorsk enstavingsord, også kalt enstavings tonelag eller tonelag. Et eksempel på dette er ord som åker, diger, våpen. Disse ordene var enstavingsord uten endingsvokal i gammelnorsk, dette kan en per i dag enda høre på tonelaget.